দুজনেই দুই বাংলার যৌথ-প্রযোজনায় নির্মিত ‘হিরো-৪২০’ ছবিতে অভিনয় করছেন। ছবিতে ফারিয়াকে নেওয়া হয়েছে প্রধান অভিনেত্রী হিসেবেই। কিন্তু শুটিংয়ের মাঝপথে গিয়ে ফারিয়া জানতে পারলেন রিয়া সেনের লবিংয়ের কারণে ছবিতে তাঁর গুরুত্ব কমিয়ে রিয়া সেনের গুরুত্ব বাড়িয়ে তোলা হয়েছে। আর এতেই চটে গেলেন ফারিয়া। চটলেন রিয়া সেনও। এরপর একসঙ্গে শুটিং করলেও একজন আরেক জনের সঙ্গে কথা বলতেন না। এমনকি ফারিয়া শুটিং না করারও ঘোষণা দিয়েছিলেন। পরে কোনরকমে ম্যানেজ করলেও দুজনের মানসিক দূরত্ব রয়েই গেছে। আর তার প্রমাণ মিলল সম্প্রতি কলকাতার একটি পত্রিকায় প্রকাশিত রিয়া সেনের সাক্ষাৎকারেও। সেখানে তিনি ‘হিরো ৪২০’ নিয়ে কথা বললেও কোথাও ফারিয়ার নামের একটি অক্ষরও উচ্চারণ করেননি।